CELEX: 32006R1730
Language: sk
Date: 2006-11-23
Title: Nariadenie Komisie (ES) č. 1730/2006 z  23. novembra 2006 o povolení kyseliny benzoovej (VevoVitall) ako kŕmnej doplnkovej látky   (Text s významom pre EHP)

24.11.2006   
            
            
               SK
            
            
               Úradný vestník Európskej únie
            
            
               L 325/9
            
         NARIADENIE KOMISIE (ES) č. 1730/2006
   z 23. novembra 2006
   o povolení kyseliny benzoovej (VevoVitall) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat, ako aj podmienky a postupy udeľovania takých povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka povolenia prípravku kyseliny benzoovej (VevoVitall) ako kŕmnej doplnkovej látky pre odstavené prasiatka, ktorá má byť zaradená do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku z 9. decembra 2005 k záveru, že kyselina benzoová (VevoVitall) nemá nepriaznivé účinky na zdravie zvierat, zdravie ľudí ani životné prostredie (2). Zároveň dospel k záveru, že kyselina benzoová (VivoVitall) nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa tohto stanoviska používanie tohto prípravku zlepšuje výkonnostné parametre, ako napr. hmotnostný prírastok alebo pomer medzi krmivom a prírastkom u odstavených prasiatok. V stanovisku úradu sa odporúčajú vhodné opatrenia pre bezpečnosť používateľov. Úrad nie je toho názoru, že sú potrebné osobitné požiadavky na monitorovanie po uvedení prípravku na trh. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive, predložená referenčným laboratóriom Spoločenstva zriadeným nariadením (ES) č. 1831/2003. Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok vymedzený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok ustanovených v prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá k bezpečnosti a účinnosti výrobku VevoVitall® ako doplnkovej látky pre odstavené ošípané v súlade s nariadením (ES) č. 1831/2003. Prijaté 30. novembra 2005. Vestník EFSA (2005) 290, s. 1 – 13.
   
      PRÍLOHA
      
                  Identifikačné číslo doplnkovej látky
               
               
                  Meno držiteľa povolenia
               
               
                  Doplnková látka
                  (predajný názov)
               
               
                  Maximálny obsah prvku (Se) v mg/kg kompletného krmiva s obsahom vlhkosti 12 %
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg účinnej látky/kg kompletného krmiva
               
            
                  Kategória zootechnických doplnkových látok. Funkčná skupina: iné zootechnické doplnkové látky (zlepšenie parametrov výkonnosti: hmotnostný prírastok alebo pomer medzi krmivom a prírastkom)
               
            
                  4 d 210
               
               
                  špeciálne výrobky DSM
               
               
                  kyselina benzoová
                  (VevoVitall)
               
               
                  
                               
                           
                           
                              
                                 Zloženie doplnkovej látky:
                              
                              kyselina benzoová (≥ 99,9 %)
                           
                        
                               
                           
                           
                              
                                 Charakteristika účinnej látky:
                              
                              kyselina benzénkarboxylová, kyselina fenylkarboxylová C7H6O2
                              
                              číslo CAS: 65-85-0
                              maximálna hladina v:
                              kyseline ftalovej: ≤ 100 mg/kg
                              bifenyle: ≤ 100 mg/kg
                              ťažkých kovoch: ≤ 10 mg/kg
                              arzéne: ≤ 2 mg/kg
                           
                        
                               
                           
                           
                              
                                 Analytická metóda
                                  (1)
                              
                              HPLC s reverznou fázou spojená s UV detekciou
                           
                        
               
                  prasiatka
                  (odstavené)
               
               
                  —
               
               
                  5 000
               
               
                  5 000
               
               
                  Doplnkové krmivá pre prasiatka nesmú obsahovať viac ako 10 000 mg/kg kyseliny benzoovej.
                  V návode na použitie sa musí uviesť:
                  
                               
                           
                           
                              „Na použitie pre zvieratá s hmotnosťou do 25 kg.“
                           
                        
                               
                           
                           
                              „Doplnkové krmivo obsahujúce kyselinu benzoovú sa všeobecne nesmie podávať prasiatkam.“
                           
                        
                               
                           
                           
                              Doplnková látka sa do kŕmnej zmesi pridáva vo forme premixu.
                           
                        
                               
                           
                           
                              „Na účely bezpečnosti používateľov by sa mali prijať opatrenia na minimalizáciu vzniku dýchateľného prachu z tejto doplnkovej látky. K dispozícii sú karty bezpečnostných údajov o materiáli (Material safety data sheets – MSDS).“
                           
                        
               
                  14.12.2016
               
            
         (1)  Podrobnosti o analytických metódach sú k dispozícii na tejto stránke referenčného laboratória Spoločenstva: www.irmm.jrc.be/html/crlfaa/